
אגודת התעופה הכללית בישראל
Israel Association of General Aviation

דיווחי המתנדבים על ביצוע טיסות קק"ל
יוסי לוי ואיציק קניגסברג - באזור ד-1 (יער יתיר, כרמים ולהב) ביום 13/10/08 בין השעות 13:00-14:00
1. המירשה הוגש כמירשה פרטי.
2. במירשה ציינתי בנתיבים עד צומת שוקת ומשם כחריג בגובה 500-1000 רגל מעפ"ש במסלול יער יתיר, יער כרמים, יער להב עד צומת להבים וחזרה לתימן בנתיבים.

3. בפועל היינו בקשר רק עם קדם, לא עברנו כלל לחגב, ולא ציינו בפניהם את מטרת הטיסה למעט פעם אחת שאיציק ציין כי אנו סורקים את היער, ושיתוף הפעולה היה בסדר, היות ואחרי שסיימנו סבב ראשון ביער להב, חזרנו עד יער יתיר פעם נוספת, וחזרנו לתימן בסופו של דבר דרך צומת שוקת.

4. הסריקה בוצעו כאשר טסנו במעגלים, כאשר למשל את יער יתיר עשינו צפונה לאורך הכביש לשטחי הגדה, משם פנינו מזרחה לאורך הקו הירוק עד לקצה היער ומשם לדרום מזרח עד מיתר, ואת יער כרמים עשינו בטיסה עד ליישוב סנסנה ומעגל עם כיוון השעון ובסיום המעגל פנינו ליער להב.

5. הטיסה בוצעה בגובה של כ- 500 מעפ"ש, כאשר כל אחד הטייס ואני, סורקים כל אחד בצד שלו.

6. מפקד הטיסה הייתי אני, אך איציק הטיס את המטוס.

יוסי לוי
דוד גורודצקי וינון רז – אזור הצפון


ערכתי אתמול טיסת קקל באיזור הצפון.
להלן הפרטים:
1. זמן - 1.10.2008  13:30 - 14:30
2. טייס - דוד גורודצקי, תצפיתן - ינון רז
3. מטוס - C172   4X-CGC
4. אזור - הגליל העליון, הגליל התחתון.
5. פרטים - הוגש מירשה בנתיבים כחצי שעה לפני הטיסה שכלל חיפה    ראש פינה עמק בית נטופה פרדיס חדרה חיפה. יצרתי קשר טלפוני    עם הבקר בפלוטו והסברתי לו שאני יוצא לטיסה על פי בקשה של    קקל באיזורי הגליל העליון, התחתון והכרמל לתצפית מוקדי אש    אפשריים. התשובה היתה "דבר איתי באויר". ואכן מהרגע שנוצר
   קשר מול פלוטו התאפשרה טיסה חופשית לחלוטין בכל רחבי הגליל.    תצפתנו על מרבית היערות באיזור לא נמצאו מוקדי שריפות. עקב    בקשה של ינון חזרנו לחיפה אחרי שעה מבלי שבצענו טיסה מעל    הכרמל ורמות מנשה.

6. מסקנות
   1. הגשת מרשה - להגיש מירשה חריג ולדבר בטלפון עם הבקרה.  בסופי שבוע ובחגים, אפשרי גם ללא מירשה לפחות בצפון.       הסבר בטלפון לבקרה על מהות הטיסה עוזר מאוד.
   2. לחלק את אזור הצפון לשלוש - הגליל כולל האצבע, גבעת  המורה והגלבוע, הכרמל ויערות מנשה. את אזור כוכב יאיר  להעביר למרכז. טיסה מעל שעה וחצי מעיפת ולא אפקטיבית.
   3. להתמקד בטיסות בימים בעיתיים (רוחות מזרחיות שרב  ומנגלים).
   4. ליצור מנגנון תוכניתי שיאפשר שיבוץ עצמי למשימות דרך  האינטרנט (דובר כבר עם יגאל מירב).

אלכס סחרוב ומיכה גודשטשט – אזור מבואות ירושליים 17.10
ברצוני לדווח להלן על טיסתנו אתמול עבור קק"ל באיזור מ 1-2 .

הטיסה בוצעה על ידי ועל ידי מיכה גוטשטדט כאשר התחלקנו בתפקידי טייס/ צופה לפי הזמן.

סה"כ זמן הטיסה מהמראה עד נחיתה ארך 2:20 .

המראה ונחיתה היו מהרצליה. המראה בשעה 13:45, נחיתה בשעה 16:05 .

זמן הטיסה נטו בשטח היה 1:40 .  הזמן הספיק לביצוע 3 סבבים כפי שיתואר בהמשך.

המירשה לטיסה הוגש בדוא"ל 48 שעות לפני הטיסה כמירשה לטיסה חריגה. אישור קבלה ראשוני ע"י מרכז תאום היה תוך פחות מ-12 שעות.

תאור מתיב הטיסה בבקשה:  " סיור מעל יערות בסביבות ירושלים, לגילוי שריפות יער.  מהרצליה לבית חנן בנתיב, ומשם: בית חנן-מצליח-איילון-לטרון-בית שמש-שורש ומעל היערות, בגובה 1000 רגל מעפ"ש (מחוץלאיזור הסגור), באיזורי מבואות ירושלים + זכריה+נתיב הל"ה+צפרירים+כפר מנחם. חזרה באותו נתיב דרך לטרון ."
באישרור הטיסה ביום הטיסה התבקשתי לתאם עם מגדל בן גוריון המעבר בCTR ( עם אחראי המשמרת בטלפון 03-9578111 ) מבית חנן עד איילון, ואת ביצוע יתרת הטיסה עם מגדל תל-נוף שאזור הטיסה נמצא תחת פיקוחו.  באישור הסופי כשעה לפני הטיסה נשאלתי שנית ע"י מרכז תאום אם בוצע התאום, וקבלנו אישור לטיסה.

 

בפועל, בצענו את הטיסה מבית חנן לאיילון- לטרון- שורש-בית שמש-צומת האלה-בית גוברין-כפר מנחם-לטרון וחוזר חלילה.

הנתיב איפשר לנו לבצע גיחות מעל היערות המצויים לכל אורכו תוך כדי ביצוע 360 במקומות שנראו לנו.

יש לשמור לא להכנס לשטח הסגור באיזור כפר זכריה, בעיקר, בטיסה מכפר מנחם לעבר לטרון ומבית שמש לכיוון בית גוברין. 

כ"כ אין לטוס מזרחית לקו בר- גיורא  רוגלית ומזרחית לשואבה במבואות ירושלים.

גבהי הטיסה בפועל נעו בין 2000 - 2700 רגל לפי פני השטח. הנתיב כיסה, להערכתנו, את כל האזורים שקק"ל היו רוצים שנסייר מעליהם.  גובהי הטיסה היו מצוינים,  היתה ראות טובה ואם היתה מתרחשת שריפה לא היתה כל בעיה לזהותה. אין גם כל בעיה מבחינת הזדהות בשטח לפי מפה ודיווח לפי שמות ישובים על מיקום.  ניתן לשקול במידת הצורך לטוס 200 רגל נמוך יותר בכל האזורים.

 

יש לציין את שיתוף הפעולה הטוב עם מגדל בן גוריון, ובמיוחד עם הפקחית במגדל תל-נוף. לא היתה כל בעיה עם מרכז תאום בקבלת האישור לטיסה מעבר לצורך לתאם מראש כפי שכבר תואר.  

 

מבחינת עצם מטרת הטיסה:  לא זיהינו נפש חיה בשום יער, לא מטיילים, לא נופשים, לא ממנגלים ואפילו לא זוגות נאהבים בכלי רכב.

 

הגענו למסקנה שמבחינת עונת השנה וקיומו של שעון החורף, ואולי גם עקב העובדה שהטיסה התקיימה ביום שישי אחה"צ ,יתכן והתקופה פחות מתאימה לסיורים כאלו. בתקופת האביב/ הקיץכאשר ישנה שעת אור נוספת ברור שפני הדברים יהיו שונים. 

כ"כ ביצוע הטיסה באיזור בימי חול לדעתנו, לא יהיה אפשרי לאור המצאותו של שטח הסיור בתוך CTR תל-נוף אשר מטבע הדברים פעיל בימות השבוע.

 

 

 




היי אשר
משה אקלר ואורי ליברנט – יער יתיר

היום   21.10.08 ביצעתי טיסה ביער  יתיר

הטיסה מהרצליה ליער וחזרה כ-1:30 ש'...ביער יתיר כ-20:00 דקות

הצופה שנלווה אלי: אורי ליברנט

יש לציין שלא הגשתי מרשה חריג 48 שעות לפני הטיסה...אלא רק הבוקר הגשתי מרשה טיסה רגיל בנתיבים עד תל שוקת...ותיאמתי טלפונית עם חגב והם אישרו לי בזמן אמיתי את הטיסה בשטח היער

הטיסה עברה ללא שום אירוע....בגובה 3500 רגל
היה שיתוף פעולה מצוין עם חגב ועם מודיעין טיס בהתחשב שלא הגשתי מרשה לטיסה חריגה 48 שעות לפני ביצועה

משה אקלר
שמוליק שטיינר – אזור הצפון
ב- 8.10.08 
הטיסה בוצעה באולטרלייט, ובהתאם לכללי הטיסה הנהוגים למטוס זה לא הוגש מרשה. שיתוף הפעולה מצד בקרת צפון היה  מלא וחיובי.

